open-index/open-wikipedia-markdown huggingface dataset:
Pamela Franklin

**Pamela Franklin** (s. 4. helmikuuta 1950) on brittiläinen näyttelijä, joka esiintyi elokuvissa vuosina 1961–1976.

Franklin syntyi Jokohamassa Japanissa ja kasvoi Kaukoidässä, jossa hänen isänsä kävi kauppaa. Hänet lähetettiin Elmhurst Schooliin Englantiin. Hän teki elokuvadebyyttinsä 11-vuotiaana elokuvassa *[[Kauhujen linna]]* vuonna 1961, ja televisiodebyyttinsä Wonderful World of Disneyssä. Hän sai paljon kriittistä palautetta esiintymisestään elokuvassa *[[Kuolema kulkee talossa]]* vuonna 1965.

Hänen ensimmäinen aikuisroolinsa oli kidnappauksen uhri elokuvassa *[[Yö ilman armoa]]*. Luultavasti hänen parhaiten tunnetuin roolinsa oli "Sandyna" elokuvassa *[[Miss Jean Brodien parhaat vuodet]]*.

Aikuisena hän alkoi keskittyä kauhuelokuviin sen jälkeen, kun oli esiintynyt trillerissä *[[Paholaisen talo]]*. Hänen viimeinen elokuvaroolinsa oli elokuvassa *[[Rottien kosto]]*, vaikka hän esiintyikin televisiossa vuoteen 1981 asti.

Hän meni naimisiin näyttelijä Harvey Jasonin kanssa vuonna 1971, ja he asuvat Hollywoodissa kahden lapsensa kanssa.

## Filmografia
**[[Kauhujen linna]]* (*The Innocents*, 1961)
**[[Leijona (elokuva)|Leijona]]* (*The Lion*, 1962)
**[[Päättömän hevosen ritarit]]* (*The Horse Without a Head*, 1963) (TV)
**[[See How They Run]]* (1964) (TV)
**[[Flipperin uusi seikkailu]]* (*Flipper's New Adventure*, 1964)
**[[Tiikerin jäljillä]]* (*A Tiger Walks*, 1964)
**[[Kuolleen miehen salaisuus]]* (*The Third Secret*, 1964)
**[[Kuolema kulkee talossa]]* (*The Nanny*, 1965)
**[[Eagle in a Cage]]* (1965) (TV)
**[[Salaisuus (vuoden 1967 elokuva)|Salaisuus]]* (*Our Mother's House*, 1967)
**[[Yö ilman armoa]]* (*The Night of the Following Day*, 1968)
**[[David Copperfield (vuoden 1969 elokuva)|David Copperfield]]* (1969) (TV)
**[[Syntinen Davey]]* (*Sinful Davey*, 1969)
**[[Miss Jean Brodien parhaat vuodet]]* (*The Prime of Miss Jean Brodie*, 1969)
**[[Ennen hämärää]]* (*And Soon the Darkness*, 1970)
**[[Noituus (elokuva)|Noituus]]* (*Necromancy*, 1972)
**[[Medical Center]]* (1970-72) (TV)
**[[Satan's School for Girls]]* (1973) (TV)
**[[Paholaisen talo]]* (*The Legend of Hell House*, 1973)
**[[Ace Eli and Rodger of the Skies]]* (1973)
**[[Intertect]]* (1973) (TV)
**[[The Letters]]* (1973) (TV)
**[[Kuuden miljoonan dollarin mies]]* (*The Six Million Dollar Man*, 1974) (TV) jaksossa "Operation Firefly"
**[[Green Acres]]* (1971) (TV) jaksossa "Hawaiian Honeymoon"
**[[Crossfire]]* (1975) (TV)
**[[Won't Write Home Mom, I'm Dead]]* (1975) (TV)
**[[Screamer]]* (1975) (TV)
**[[Eleanor and Franklin]]* (1976) (TV)
**[[Rottien kosto]]* (*The Food of the Gods*, 1976)

## Aiheesta muualla
*
Suomihiphoppia Vol. 6

**Suomihiphoppia Vol. 6** on Warnerin Suomihiphoppia-levysarjan kuudes ja viimeisin osa, joka julkaistiin 19. elokuuta 2009. Kappaleet ”Kaikki hyvin”, ”Jos vain herään” ja ”Vapaa” julkaistiin ensimmäistä kertaa tällä kokoelmalla.

## Kappaleet

## Lähteet
Huey Lewis

**Huey Lewis** (s. 5. heinäkuuta 1950) on yhdysvaltalainen muusikko, lauluntekijä ja näyttelijä, joka tunnetaan erityisesti yhtyeestään Huey Lewis and the News, jossa hän soittaa huuliharppua ja toimii laulajana. Lewis on soittanut myös muissa yhtyeissä.

## Näytteleminen
Lewis on esiintynyt monissa elokuvissa. Ensimmäinen tällainen oli cameorooli elokuvassa *[[Paluu tulevaisuuteen]]*, jossa hän esiintyi tuomarina Hill Valley High Schoolin yhtyeiden koe-esiintymisissä. Elokuvassa kuultiin kaksi Huey Lewis and the Newsin tekemää kappaletta, "The Power of Love" ja "Back in Time".
Haapajärven Pesä-Kiilat

** Haapajärven Pesä-Kiilat** (HP-K) on vuonna 1990 perustettu haapajärvinen pesäpalloseura. Aiemmin pesäpalloa pelattiin Haapajärven Kiilojen alaisuudessa. Seuran miesjoukkue pelasi Superpesiksessä kausilla 1996–1998. Pesä-Kiilojen naisten ja miesten joukkueet pelaavat kolmannella sarjatasolla Suomensarjassa ja tyttöjen joukkue puolestaan korkeimmalla sarjatasolla Superpesiksessä. Pesä-Kiiloilla on kaikkiaan noin 20 joukkuetta ja 300 pesäpallon harrastajaa. Se sai Nuori Suomi -sinetin 2004.

## Seuratunnukset

File:Pesa-kiilat.gif | Seuran alkuperäinen logo
Haapajärven Pesä-Kiilat logo 2021.png | Seuran nykyinen logo (2021–)


## Palkinnot ja huomionosoitukset
### Palkitut
**Vuoden tulokas:**
* Teijo Kankaanpää (1996)

### [[Itä–Länsi-ottelu|Miesten Itä–Länsi-valinnat]]
* Matti Iivarinen (1996)
* Juha Kalajanniska (1997)
* Kari Kallio (1998)

## Tilastot ja luettelot
### Pelinjohtajat
* Seppo Mustonen (1991–1998)
* Ilkka Autio (1999–2000)
* Seppo Mustonen (2001–2003)
* Tuomo Tiitto (2004)
* Jari Saaranen (2005–2007)
* Jukka Tiitto (2008–2012)
* Antti Ahola (2013)
* Erno Hautamäki (2014–2015)
* Teemu Flink (2016)
* Jari Hiltunen (2017)

## Tilastot ja luettelot

### Miehet

#### Selitteet

## Junioritoiminta

## Lähteet

## Aiheesta muualla
* Seuran kotisivut
Metsäenergia

**Metsäenergialla** tarkoitetaan kaikkea puuperäistä metsästä saatavaa energiaa. Lämpö- ja voimalaitokset käyttivät  energiantuotantoon kiinteitä puupolttoaineita vuonna 2008 kaikkiaan 14,3 miljoonaa kuutiometriä. Puupolttoaineiden energiansisältö oli 27 TWh. Metsähakkeen osuus määrästä oli kaikkiaan 4,0 milj. m³Loput puupolttoaineista poltettiin metsäteollisuuden yhteydessä syntyneistä kiinteistä ja nestemäisistä puupohjaisista jätejakeista.

## Raaka-aineet

***Risuhake** on yleisin metsästä saatava hakemuoto. Hakkuualalta kerätään kaadettujen puiden oksat ja latvukset, jotka haketetaan. Neulasten ja lehtien osuus pyritään minimoimaan keräämällä risut kasaan vasta lehvästen kuivuttua. Havupuilla neulaset voidaan karistaa myös kasassa. Suuri osa metsikön ravinteista sisältyy neulasiin ja lehtiin, joten ravinnehukan vuoksi on tärkeää pyrkiä jättämään ne metsään. Suuri neulasten osuus laskee myös hakkeen laatua ja käyttökelpoisuutta.

***Kokopuuhake** saadaan nimensä mukaisesti hakettamalla pyöreää runkopuuta, joko lahovikaista pölkkyä tai tervettä, yleensä pienikokoista runkopuuta. Kokopuuhake on laadultaan ja energiasisällöltään parasta haketta.

***Kantohake** tai **kantomurske** saadaan avohakkuualalta nostetuista kannoista. Kannot pilkotaan noston yhteydessä yleensä neljään osan kuivumisen edistämiseksi. Tämän jälkeen kantoja kuivatetaan kasassa nostoalueen reunalla vähintään vuoden ajan, jolloin kivien ja maa-aineksien osuus myös laskee. Kuivatus laskee myös kuljetuspainoa. Kannot kuljetetaan terminaaleihin ja murskataan kiinteällä murskaimella.

## Lähteet

## Aiheesta muualla
* Luonnonvarakeskus (Luke) ja VTT: ForestEnergy2020 -tutkimus- ja kehittämisohjelma
*Forest.fi: Viidennes Suomen energiasta tulee puusta
Juan Bautista Alberdi

**Juan Bautista Alberdi** (29. elokuuta 1810 San Miguel de Tucumán - 19. kesäkuuta 1884 Pariisi) oli argentiinalainen poliittinen teoreetikko ja diplomaatti. Vaikkakin hän eli suurimman osan elämästään maanpaossa Montevideossa ja Chilessä, hän oli yksi Argentiinan merkittävimmistä liberaaleista elinaikanaan.

Juan Bautista Alberdi syntyi San Miguel de Tucumánissa, Tucumánin provinssin pääkaupungissa Argentiinassa, samana vuonna kuin Toukokuun vallankumous, Argentiinan irtautumisen alku emämaastaan Espanjasta, alkoi. Hänen isänsä, Salvador Alberdi, oli espanjalainen kauppias; hänen äitinsä, Josefa Aráoz y Balderrama, oli syntyisin espanjalaista alkuperää olevasta argentiinalaisesta perheestä. Hän kuoli Juan Bautistan synnytyksen seurauksena.

Alberdin perhe tuki Argentiinan vallankumousta alusta asti. Hänen isänsä oli läheinen Belgranolle, tärkeälle vallankumoukselliselle, jolla oli ratkaiseva merkitys nuoren Alberdin elämälle ja työlle.

Juan Bautista Alberdi muutti nuorena Buenos Airesiin, missä hän opiskeli "Colegio de Ciencias Morales"issa ( yhteiskuntatieteiden toisen asteen koulu). Mutta vuonna 1824, johtuen rakkaudestaan musiikkiin, hän lyhyesti ja hätiköidysti jätti opintonsa. Hän aloitti pian opintonsa uudestaan, tullakseen lakimieheksi. Hän jatkoi opintojaan Córdobassa ja vuonna 1840 sai ne päätökseen Montevideossa.

Johtuen kuulumisestaan Argentiinan "Sukupolvi '37":ään, ryhmään nuoria ja liberaaleja intellektuelleja, jotka olivat saaneet vahvoja vaikutteita valistuksesta ja liberaaleista aatteista (näihin nuoriin miehiin kuuluivat muun muassa myös Esteban Echeverría ja Domingo Faustino Sarmiento), ja hänen kieltäytymisestään vannoa uskollisuutta federaalihallinnon pelätylle caudillolle Juan Manuel de Rosasille, jota vastaan hän kirjoitti useita kirjoja, Alberdi vuonna 1838 lähti Argentiinasta aloittaakseen vapaaehtoisen maanpakonsa: aluksi Montevideossa; sitten Euroopassa; ja lopuksi Chilessä. Hän palasi Argentiinaan vasta Justo José de Urquizan voitettua federalistien joukot ratkaisevassa Caserosin taistelussa vuonna 1852.

Kun oli päätetty kirjoittaa Argentiinan perustuslaki, Alberdi lähetti kopiot kirjoittamistaan papereista, otsikolla "Perustat ja lähtökohdat Argentiinan tasavallan poliittiselle organisoitumiselle", Perustuslailliselle kokoukselle. Monet siinä olleista ehdotuksista liitettiin Argentiinan vuoden 1853 perustuslakiin.

Uuden hallinnon aikana Alberdi sai diplomaattisia tehtäviä Euroopasta, jotka keskeytyivät Argentiinan tasavallan uudelleenorganisoitumisen seurauksena vuonna 1862. Hän jälleenpalasi Argentiinaan vuonna 1878, mutta Bartolomé Mitren vahva epäsuosio sai Alberdin lähtemään Ranskaan, jossa hän 73-vuotiaana kuoli 19. heinäkuuta 1884, Pariisin lähiössä. Hänen ruumiinsa kuljetettiin Argentiinaan ja haudattiin La Recoletan hautausmaalle Buenos Airesissa.
Charles King (näyttelijä)

**Charles Lafayette King, jr.** (21. helmikuuta 1895 Hillsboro, Texas – 7. toukokuuta 1957 Hollywood, Kalifornia) oli yhdysvaltalainen näyttelijä. Hän esiintyi kaikkiaan sadoissa elokuvissa 1910-luvulta 1950-luvulle. Hänellä oli vaimo ja kolme lasta. Hän kuoli maksakirroosiin.

## Lähteet

## Aiheesta muualla
* 
* 
*
Charles King

**Charles King** voi viitata useisiin henkilöihin:

* Charles D. B. King, entinen Liberian presidentti
* Charles King, näyttelijä
* Charles King, näyttelijä
* Charles King, yleisurheilija
* Charles King, pyöräilijä
Klaus Patau

**Klaus Patau** (alk. **Pätau**; 30. syyskuuta 1908 Gelsenkirchen, Saksa – 30. marraskuuta 1975 Madison, Wisconsin, Yhdysvallat) oli saksalais-amerikkalainen geneetikko, joka kuvasi vuonna 1960 Pataun oireyhtymän eli kolmannentoista kromosomiparin trisomian. Patau työskenteli Wisconsinin yliopistossa Madisonissa, kuten myös hänen suomalainen vaimonsa Eeva Therman-Patau (1916–2004).

Thomas Bartholin oli kuvannut oireiston jo vuonna 1656, ja 13. kromosomiparin trisomiaa nimitetäänkin myös Bartholin–Pataun oireyhtymäksi.

## Lähteet
Ai Iijima

**Ai Iijima** (; 31. lokakuuta 1972 – joulukuu 2008) oli japanilainen pornonäyttelijä. Hänen vuonna 2001 julkaisemansa muistelmateos sai osakseen laajaa huomiota. Siinä Iijima kertoo rankoista elämänkokemuksistaan, kuten raiskatuksi joutumisesta varhaisella teini-iällä sekä abortista. Kirjan pohjalta tehtiin televisiosarja ja elokuva.

Iijima debytoi aikuisviihdenäyttelijänä vuonna 1992 ja esiintyi urallaan kaikkiaan yli sadassa elokuvassa. Myöhemmin hänestä tuli tunnettu televisiokasvo. Hän vetäytyi keväällä 2007 ja löytyi kuolleena kotoaan Tokiosta jouluaattona 2008. Hän oli ollut kuolleena useita päiviä. Hänen kuolinsyykseen vahvistui keuhkokuume. Hän oli kärsinyt munuais- ja muista vaivoista.

## Lähteet
Viinaa, aineita, naisia 2001–2008

**Viinaa aineita naisia 2001–2008** on kokoelma helsinkiläisen HC/Grindcore-yhtye Kuoleman kaikista 2000-luvulla tekemistä studiosessioista. Kokoelmalla on 46 kappaletta viidestä eri studiosessiosta ja Helsingin Factoryssä nauhoitettu live.

## Kappaleet

;Kaljaa Nuorille -sessions 5.11.2007
#Huominen (Kaljaa Nuorille -sessio)
#Ruumis
#Kaljaa Nuorille (Eppu Normaali -cover)

;251 7"EP -Sessions 25.2.2006
#Ahdistus
#Kallio on Kuolema
#Et koskaan
#Outro
#Haluan lisää viinaa!
#Viihdekäyttö
#Sekakäytön juhlaa
#Kahleet
#Jumalat
#Viihdettä (Terveet Kädet -cover)
#Tony Halme on natsi
#Divine Death (Napalm Death -cover)

;Arafo -Sessions 23.8.2003
#Tässä teille sanomaa
#Viinaa, aineita ja naisia
#Sotakoirat
#Ahdistus
#Pornotähti
#Ulkopuolinen
#Nyt Otetaan
#Poliisisurma
#Lisää lauluja

;Nitku -Sessions March 2003
#Viimeinen matka
#Tässä teille sanomaa
#Pornotähti
#Nyt otetaan
#Ulkopuolinen
#Lisää lauluja
#Poliisisurma

;1se 7"EP -Sessions 17.4.2002
#EU
#Kuka voittaa?
#Raiskaus 16
#Äpärä
#Odotus
#Nykyaika
#Viinaa ja aineita 2
#Sisälläni asuu eläin
#Raivohullu
#Viimeinen matka
#Viides ydinvoimala
#Kuolema
#Nyt on aika
#Ei sotamuistoja
#Poliisilaulu

;Live At Factory Helsinki 26.5.2008
#Live at Factory
##Tässä teille sanomaa
##Sekakäytön juhlaa
##Kuolema
##Nyt on aika
##Viides ydinvoimala
##Kahleet
##Jumalat
##Ei sotamuistoja
##Viinaa aineita ja naisia
##Viimeinen matka
##Viihdettä (Terveet Kädet)
##Viinaa ja aineita
##Äpärä

## Aiheesta muualla
* Viinaa, aineita, naisia 2001–2008 discogs.com -sivustolla
Lloyd Whitlock

**Lloyd Whitlock** (2. tammikuuta 1891 Springfield, Missouri – 8. tammikuuta 1966 Los Angeles, Kalifornia) oli yhdysvaltalainen näyttelijä. Hän esiintyi lukuisissa elokuvissa 1910-luvulta 1940-luvulle. Elokuvien joukossa ovat Robert N. Bradburyn *[[West of the Divide]]* (1934) ja Frank Capran *[[Mr. Smith lähtee Washingtoniin]]* (1939).

## Lähteet

## Aiheesta muualla
*
Poikani Jack

**Poikani Jack** (**My Boy Jack**) on 2007 valmistunut brittiläinen televisiodraama. Se perustuu David Haigin vuonna 1997 julkaisemaan näytelmään *My Boy Jack*. Televisiotuotanto kuvattiin elokuussa 2007. Televisioversio ei sisällä näytelmän kolmatta näytöstä.

Tositapahtumiin pohjautuva draama kertoo isänmaallisesta ja militaristisesta brittirunoilija Rudyard Kiplingistä, joka ensimmäisen maailmansodan puhjettua käyttää suhteitaan ja järjestää Jack-pojalleen paikan jalkaväen upseerikoulussa, vaikka poika on huonon näkönsä takia käytännössä palveluskelvoton. 18-vuotias Jack katoaa Loos'n taistelussa, minkä jälkeen Kipling vaimoineen yrittää selvittää hänen kohtalonsa. Draama tutkailee läheisen menettämisen vaikutusta perheen sisäisiin suhteisiin.

Daniel Radcliffe näyttelee kirjailija Kiplingin Jack-poikaa. Kiplingiä esittää Daniel Haig ja äidin osassa nähdään Kim Cattrall.

## Lähteet

## Aiheesta muualla
* 
* 
*
Kotimatka (albumi)

**Kotimatka** on Kirsi Rannon neljäs studioalbumi, joka julkaistiin vuonna 2007, muutaman vuoden hiljaiselon jälkeen. Albumi on Rannon omaa käsialaa.

## Kappaleet
Kaikki kappaleet säveltänyt ja sanoittanut Kirsi Ranto, ellei toisin mainittu.

# 
# 
# 
# 
# 
# 
# 
# 
# 
# 

;Bonuskappaleet
# 
#
Rudolf Rocker

**Johann Rudolf Rocker** (25. maaliskuuta 1873 Mainz – 19. syyskuuta 1958, New York) oli saksalaissyntyinen anarkosyndikalistikirjailija ja -aktivisti. Rocker oli itseoppinut anarkisti ilman adjektiiveja, joka uskoi että anarkismin eri koulukunnat edustivat ”vain talouden eri järjestelytapoja”, ja että anarkistien ensisijaisin päämäärä oli ”turvata ihmisten henkilökohtainen, sosiaalinen ja yhteiskunnallinen vapaus”. Rocker pakeni Saksasta Hitlerin ja natsien noustua valtaan vuonna 1933, ja noin vuoden kiertelyn jälkeen hän asettui Yhdysvaltoihin loppuiäkseen.

Suomen anarkistiliitto suomensi ja julkaisi vuonna 1996 Rockerin teoksen Anarkosyndikalismi – vapaa työväenliike () vuodelta 1938. Rockeria kutsuttiin kirjan esipuheessa ”anarkosyndikalismin tärkeimmäksi teoreetikoksi”.

## Lähteet
Pjotr Sedov

**Pjotr Sedov** (, s. 24. elokuuta 1990) on venäläinen maastohiihtäjä.

Vuoden 2008 nuorten MM-kilpailuissa hän voitti kultaa viestissä ja sijoittui toiseksi 20 kilometrin vapaan tyylin yhteislähtökilpailussa. Vuonna 2009 hän voitti kultaa 20 kilometrin yhdistelmäkilpailussa ja 10 kilometrin vapaan tyylin kilpailussa sekä viestissä. Vuoden 2010 nuorten MM-kilpailuissa hän voitti yhdistelmäkilpailun, sijoittui 10 kilometrin perinteisen tyylin kilpailussa kolmanneksi ja viestissä toiseksi.

Hiihdon maailmancupin osakilpailuun hän osallistui ensimmäisen kerran Lahdessa maaliskuussa 2009, jossa hän sijoittui kymmenenneksi vapaan tyylin 15 kilometrillä. Hän voitti 30 kilometrin yhdistelmäkilpailun Pyeongchangissa helmikuussa 2017. Tätä ennen hänen paras sijoituksensa maailmancupissa oli viides sija, jonka hän oli saavuttanut 15 kilometrin vapaan tyylin kilpailussa Jällivaarassa marraskuussa 2010 sekä kolme kertaa kaudella kaudella 2011–2012. Maailmancupin finaalitapahtumassa Falunissa maaliskuussa 2012 hän oli nopein viimeisellä osuudella.

## Lähteet
*
Ruunivoikonhallakko

**Ruunivoikonhallakko** eli **valkohallakko** on hevosen väritys, jossa ruunikon pohjavärin runko on vaalentunut miltei valkoiseksi kahden diluutiogeenin (voikko- ja hallakkogeenit) yhteisvaikutuksesta. Nimitystä valkohallakko käytetään lähinnä vuonohevosten yhteydessä. Ruunivoikonhallakon pään hallakoille tyypillinen tumma "naamiokuvio" jää usein muita hallakkovärejä pienemmäksi ja vaaleammaksi.

Vuonohevosilla ruunivoikonhallakko oli jonkin aikaa muodikas väri, mutta sen suosiminen loppui kun huomattiin tämänväristen hevosten jättävän "albiinoja" (oikeammin valkovoikkoja) jälkeläisiä; vuonohevosen rotumääritelmä hyväksyy ainoastaan viisi eri hallakon sävyä.

Vuonohevosten ohella ruunivoikonhallakko väritys on puhdasrotuisilla hevosilla mahdollinen esimerkiksi islanninhevosella, ylämaanponilla, shetlanninponilla ja quarterhevosella.

## Samankaltaisia värejä
Ruunivoikonhallakko voi helposti sekoittua kimoväritykseen, johon liittyy myös usein tummaksi jäävät koivet ja mustan ja valkoisen sekainen harja. Selkein ero kirkkaanvaalean ruunivoikonhallakon ja rungostaan vaalean kimon välillä on selän tumma siima: kimoutuminen valkaisee myös siiman. On myös melko epätavallista, että kimo olisi rungostaan puhtaanvalkoinen ja sen jalat olisivat selkeästi mustat; yleensä kimoilla on kimoutumisen viime vaiheisiin asti harmahtavaa karvaa rungossa ja jouhissa, ja jalatkin vaalenevat pitkään tummana pysyviä nivelkohtia lukuun ottamatta.


File:Ponies feeding straw new forest.jpg|Tummakoipisia kimoja: rungossa näkyy harmaita alueita


## Lähteet
Mustakurkkusieppo

**Mustakurkkusieppo** (*Petroica boodang*) on Australian eteläosissa tavattava pensassieppoihin kuuluva varpuslintu. Vuonna 1999 *Petroica multicolor* jaettiin kahdeksi lajiksi, mustakurkkusiepoksi ja punarintasiepoksi (*Petroica multicolor*).

## Koko ja ulkonäkö

Kooltaan mustakurkkusieppo on 12&ndash;14&nbsp;cm pitkä. Koiraan selkä, siivet, pää ja kurkku ovat väriltään mustat. Otsassa on suurikokoinen valkoinen laikku ja siivissä on valkeat reunat. Koiraan rintahöyhenet ovat väritykseltään kirkkaanpunaiset ja vatsa valkoinen. Mustarintasiepponaaras on selästään, siivistään ja päästään väritykseltään ruskea. Rinnassa on oranssinpunainen laikku ja vatsa on valkoinen. Nuoret linnut muistuttavat ulkonäöltään naarasta, mutta selässä on valkoisia viiruja.

## Levinneisyys ja elinympäristö
Mustakurkkusiepon levinneisyys ulottuu Kaakkois-Australian rannikolla Uudesta Etelä-Walesista Victorian kautta Etelä-Australiaan. Lisäksi laji elää Tasmaniassa ja Länsi-Australian lounaisrannikolla. Lajin elinympäristöä ovat avoimet metsät ja sademetsät. Talveksi laji siirtyy avoimempaan ympäristöön, kuten ruohomaille. Talvisin lintua voi tavata myös kaupunkien puistoista ja puutarhoista.

## Ravinto
Mustakurkkusiepon ravinto koostuu hyönteisistä. Lintu etsii ravintonsa maasta tai syöksyy ilmassa lentävien hyönteisten kimppuun. Toisinaan mustakurkkusiepot muodostavat ruokaillessaan sekaparvia leikkisieppojen, huppusieppojen, kultamalurien ja tuhkaviuhkamonarkkien kanssa.

## Pesiminen
Mustakurkkusieppo muodostaa aviopareja ja koiras puolustaa reviiriä ympäri vuoden. Pesimäkausi kestää heinäkuulta tammikuulle. Naaras rakentaa puuhun kuppimaisen pesän puun kuoresta, ruohoista ja tikuista ja sitoo ne yhteen hämähäkinseitillä. Naaras munii yhdestä neljään munaa, yleisimmin kolme, ja hautoo niitä hieman yli kahden viikon ajan. Koiras huolehtii hautovan naaraan ruokinnasta ja osallistuu myös kuoriutuneiden poikasten ruokintaan.

## Lähteet
Aleksei Klimov

**Aleksei Vasiljevitš Klimov** (, s. 27. elokuuta 1975 Tomsk) on venäläinen pistooliampuja.

Klimov on saavuttanut urallaan MM-hopeaa 25 metrin olympiapistoolin joukkuekilpailussa Zagrebissa 2006. Olympialaisissa hän on edustanut maataan Pekingissä 2008 sijoittuen 25 metrin olympiapistoolissa kahdeksanneksi.
## Lähteet
*
*
*
Vuoden 2009 jalkapallon sopupeliskandaali

**Vuoden 2009 jalkapallon sopupeliskandaali** on marraskuussa 2009 julki tullut skandaali, jossa useiden eri maiden jalkapallosarjojen tuloksia oli järjestetty. Eniten sovittuja pelejä pelattiin Saksassa, jossa 32 alemman sarjatason peliä oli sovittu ennalta.

Poliisi tutki noin 200 ottelua eri puolilla Eurooppaa. Kaikkein eniten epäiltyjä otteluita oli pelattu Saksassa (32). Tutkintaan sisältyi myös Belgia, Sveitsi, Kroatia, Slovenia, Turkki, Unkari, Bosnia ja Hertsegovina. Osallisiksi epäiltiin 200 ihmistä. Pidätettynä oli 15 saksalaista ja kaksi sveitsiläistä.

## Epäillyt ottelut

## Oikeuskäsittelyt
Bochumin piirikunnan oikeusistuin tuomitsi huhtikuussa 2011 yhden vedonlyöjän ja kaksi vedonvälittäjää yli kolmen vuoden vankeustuomioihin.He olivat myöntäneet syyllisyytensä 32 manipulointitapaukseen. Toukokuussa vedonvälittäjät Ante Sapina ja Marijo Cvrtak tuomittiin Bochumissa viiden ja puolen vuoden vankeuteen.

Maaliskuussa 2013 välittäjä Milan Sapina tuomittiin 10 kuukauden vankeuteen

## Lähteet

## Aiheesta muualla
* Uefa names five clubs suspected in match-fixing investigation Guardian 25.11.2009
Beulah Bondi

**Beulah Bondi**, alkujaan **Bondy** (3. toukokuuta 1889 Chicago, Illinois – 11. tammikuuta 1981 Hollywood, Kalifornia), oli yhdysvaltalainen näyttelijä. Hän esiintyi aluksi teatterissa ja sai suurta menestystä roolillaan Elmer Ricen Pulitzer-palkitussa näytelmässä "Street Scene" (1929). Elokuvadebyyttinsä hän teki näytelmän elokuvaversiossa (1931), jonka ohjasi King Vidor.

Myöhemmällä urallaan Bondi sai mainetta ennen kaikkea elokuva- ja televisioesiintyjänä. Hänellä oli merkittäviä rooleja muiden muassa elokuvissa *[[Make Way for Tomorrow]]* (1937), *[[Mr. Smith lähtee Washingtoniin]]* (1939) ja *[[Ihmeellinen on elämä]]* (1946). Hän oli ehdolla parhaan naissivuosan Oscarin saajaksi vuosina 1937 ja 1939 rooleistaan elokuvissa *[[Nykyaikainen Pompadour]]* (1936) ja *[[Ennen sisällissotaa]]* (*Of Human Hearts*, 1938). Vuonna 1977 hän voitti Emmy-palkinnon esiintymisestään *[[Waltonin perhe]]en* jaksossa "The Pony Cart". 

Elokuvissa Bondi tuli tunnetuimmaksi äitien ja isoäitien roolien esittäjänä. Näyttelijällä on tähti Hollywood Walk of Famella. Hän kompastui kissaansa ja kuoli kaatumisen komplikaatioihin 91-vuotiaana. 

## Lähteet

## Aiheesta muualla

*
Pierre Harvey

**Pierre Harvey** (s. 24. maaliskuuta 1957 Rimouski, Quebec, Kanada) on kanadalainen maastohiihtäjä ja pyöräilijä.

Harvey edusti Kanadaa kaksissa kesä- ja talviolympialaisissa. Montréalissa 1976 hän sijoittui maantieajossa 24:nneksi. Los Angelesissa 1984 hän keskeytti maantieajon ja kuului 14:nneksi sijoittuneeseen Kanadan joukkueeseen 100&nbsp;kilometrin joukkueajossa. Hän voitti maantieajon Kanadan mestaruuden 1976 ja sai Kansainyhteisön kisoissa hopeaa 1978.

Harvey sijoittui Sarajevon talviolympialaisissa 1984 20:nneksi 50&nbsp;kilometrillä sekä 21:nneksi 15 ja 30&nbsp;kilometrillä. Calgaryssä 1988 hän oli 30&nbsp;kilometrillä neljästoista, 15&nbsp;kilometrillä seitsemästoista, 50&nbsp;kilometrillä 21:s ja viestijoukkueen jäsenenä yhdeksäs. Hän voitti kolme maailmancupin vapaan hiihtotavan osakilpailua: Falunin 30&nbsp;kilometriä 1987 ja 1988 sekä Holmenkollenin 50&nbsp;kilometriä 1988. Lisäksi hän sijoittui kolmanneksi Castelrotton 30 kilometrillä joulukuussa 1987. Maailmancupin kokonaispisteissä hän oli kaudella 1985–1986 yhdeksäs, kaudella 1986–1987 seitsemäs ja kaudella 1987–1988 kuudes.

Myös Pierre Harveyn poika Alex Harvey on maastohiihtäjä.

## Lähteet
Seppo Juusonen

**Seppo Juusonen** (s. 27. marraskuuta 1949 Jyväskylä) on suomalainen näyttelijä, joka näytteli Suentassua elokuvassa ''Tuntematon sotilas'' vuonna 1985. Juusonen esitti Mute-Anttia elokuvassa Kivenpyörittäjän kylä.  Juusonen on esiintynyt myös ''Autovarkaassa'' Pultsarin roolissa ja ''Metsoloissa'' Partasen roolissa sekä *[[Kyllä isä osaa]]* -ja *[[Kiimaiset poliisit]]* -tv-sarjoissa. Juusosella on ollut runsaasti rooleja erilaisissa produktioissa.

## Lähteet

## Aiheesta muualla
*
Helene Costello

**Helene Adrienne Costello** (21. kesäkuuta 1906 New York, New York – 26. tammikuuta 1957 Los Angeles, Kalifornia) oli yhdysvaltalainen näyttelijä. Hän oli Maurice Costellon ja Mae Costellon tytär; Dolores Costello oli hänen siskonsa. Hän tuli valituksi WAMPAS Baby Stariksi vuonna 1927, mutta ei koskaan saavuttanut sisarensa suosiota. Molemmat sisarukset aloittivat uransa jo lapsina. 

Costello oli neljästi naimisissa. Hänen toinen miehensä oli Lowell Sherman vuosina 1930–1932. 

Costellon ura alkoi hiipua äänielokuvien myötä. Hän kärsi alkoholiongelmasta ja heroiiniriippuvuudesta. Hän kuoli sairastettuaan keuhkokuumetta ja tuberkuloosia. Hänet on haudattu katoliselle Calvaryn hautausmaalle East Los Angelesissa. Hänellä on tähti Hollywood Walk of Famella.

## Lähteet

## Aiheesta muualla
*
Nastasia Noens

**Nastasia Noens** (s. 12. syyskuuta 1988 Nizza) on ranskalainen alppihiihtäjä, joka on erikoistunut tekniikkalajeihin, eli pujotteluun ja suurpujotteluun.

Noens kilpaili ensimmäisen kerran alppihiihdon maailmancupissa 11. marraskuuta 2006 Levin pujottelussa. Ensimmäisen palkintosijansa hän saavutti oltuaan kolmas Flachaun pujottelussa kaudella 2010–2011. Hän oli kolmas myös Bormion pujottelussa kaudella 2013–2014. Hän sijoittui toiseksi Crans-Montanan pujottelussa helmikuussa 2016.

Nuorten MM-kilpailuissa Formigalissa 2008 Noens oli pujottelun kolmas. Val-d’Isèren MM-kisoissa 2009 hän oli pujottelussa kolmastoista. Vancouverin olympialaisissa 2010 Noens oli pujottelussa 29:s ja Garmisch-Partenkirchenin MM-kilpailuissa 2011 samassa lajissa yhdeksäs. Sotšin olympialaisissa 2014 hän pujotteli seitsemänneksi ja Vailin / Beaver Creekin MM-kilpailuissa 2015 yhdeksänneksi. Hän voitti joukkuekilpailun maailmanmestaruuden Sankt Moritssa 2017. Pujottelussa hän oli kahdestoista. Åren MM-kilpailuissa 2019 hän sijoittui pujottelussa 13:nneksi, Cortina d'Ampezzon MM-kilpailuissa 2021 11:nneksi, vuoden 2022 olympialaisissa Pekingissä 19:nneksi ja Courchevelin / Méribelin MM-kilpailuissa 2023 15:nneksi.

## Lähteet

## Aiheesta muualla
*Nastasia Noensin kotisivut
Eleanor Boardman

**Eleanor Boardman** (19. elokuuta 1898 Philadelphia, Pennsylvania – 12. joulukuuta 1991 Santa Barbara, Kalifornia) oli yhdysvaltalainen näyttelijä, joka aloitti elokuvauransa vuonna 1922. Nuorena hän toimi mallina Eastman Kodakille. Vuonna 1923 hänet valittiin WAMPAS Baby Stariksi. Hänen ensimmäinen puolisonsa oli King Vidor, jonka kanssa hän oli naimisissa 1920-luvun loppupuolelta 1930-luvun alkupuolelle. Pari sai kaksi tytärtä. Harry d’Abbadie d’Arrast oli Boardmanin toinen mies vuodesta 1940 kuolemaansa (1968). 

Boardman oli suosittu esiintyjä mykkäelokuvien ajalla. Hänen ei onnistunut siirtyä äänielokuviin, joten hänen elokuvauransa päättyi 1930-luvulla. Hänellä on tähti Hollywood Walk of Famella. 

Boardmanin esiintymisiin kuuluu muun muassa rooli King Vidorin elokuvassa *[[Kansan mies (elokuva)|Kansan mies]]* (1928).

## Lähteet

## Aiheesta muualla

*
Vallaisten seisake

**Vallaisten seisake** () oli Uudenkaupungin radan varressa sijainnut lakkautettu seisake. Se perustettiin Mynämäen Vallaisten kylään vuonna 1933. Seisake lakkautettiin toukokuussa 1982, mutta se avattiin lyhyeksi aikaa uudestaan liikenteelle syyskuussa 1986. Seisake lakkautettiin lopullisesti vuotta myöhemmin, 27.9.1987. Seisakelaituri sijaitsi Raukkaan kylästä Vehmaantielle johtaneen Vallaistentien ja radan risteyksessä.

## Lähteet

## Aiheesta muualla
* Kuvia Vallaisten seisakkeesta Vaunut.org -sivustolla
Nutturlan seisake

**Nutturlan seisake** () on Uudenkaupungin radan varressa sijaitseva lakkautettu seisake. Se perustettiin Nousiaisten Nutturlan kylään vuonna 1923, kun rata valmistui Mynämäen rautatieasemalle asti. Miehittämättömäksi seisakkeeksi Nutturla muuttui 1.8.1955. Seisake lakkautettiin toukokuussa 1982, mutta se avattiin lyhyeksi aikaa uudestaan liikenteelle syyskuussa 1986. Seisake lakkautettiin lopullisesti vuotta myöhemmin, 27.9.1987.

## Seisakerakennus
Nutturlan pysäkki sijaitsee vähän matkan päässä Nutturlantien ja Kärryistentien sekä radan risteyksestä. Sen tontti pakkolunastettiin viereisestä Väli-Mäkilän tilasta vuonna 1923 ja pysäkki rakennettiin tontille samana vuonna. Rakennus perustettiin harkkokivistä muuratulle perustalle ja vuorattiin lomalaudoituksella. Satulakaton koillislappeelle rakennettiin myös kaksi puolipyöreää kattoikkunaa. Punamullatussa ja valkonurkkaisessa rakennuksessa sijaitsivat pienet odotustilat, rahtivarasto sekä pysäkinhoitajan asunto. Tontille valmistuivat myös sauna sekä kaksi muuta talousrakennusta. Hehtaarin laajuinen tontti rakennuksineen siirtyi Senaatti-kiinteistöjen myyntilistalle vuonna 2007, mutta ainakaan vuoden 2008 alkuun mennessä kiinteistöä ei ollut myyty.

## Lähteet

## Aiheesta muualla
* Kuvia Nutturlan seisakkeesta Vaunut.org -sivustolla
Daniel Evans (tennispelaaja)

**Daniel Evans** (s. 23. toukokuuta 1990 Birmingham, Englanti) on brittiläinen tennispelaaja. Parhaimmillaan hän on sijoittunut maailmanlistalla kaksinpelissä sijalle 41 maaliskuussa 2017. Hän on voittanut yhden ATP-haastajaturnauksen.

## Ura
### Juniorivuodet
Voitettuaan turnauksen Marcq-en-Barœulissa Evans nousi maaliskuussa 2006 Euroopan alle 16-vuotiaiden rankingin kärkeen. Evans voitti vuonna 2006 kaksi ITF-junioriturnausta Isossa-Britanniassa ja yhden Paraguayssa.
 
Australian avointen 2008 poikien kaksinpelissä Evans selviytyi puolivälieriin. Huhtikuussa 2008 hän voitti Nottinghamin ITF-junioriturnauksen. Kesäkuussa hän sai villin kortin Queen's Club Championships -turnauksen pääsarjaan. Uransa ensimmäisen ATP-turnauksen ensimmäisellä kierroksella hän hävisi Xavier Malisselle. Wimbledonissa Evans jäi kiinni yöllisestä juhlimisesta ja menetti Lawn Tennis Associationin antamat tuet ja rahoituksen neljäksi kuukaudeksi. Syksyllä hän voitti kolme ITF Futures -turnausta Isossa-Britanniassa.

### 2009
Maaliskuussa Evans voitti Jerseyn ATP-haastajaturnauksen voitettuaan finaalissa Jan Minářin erin 6–3, 6–2. Hän sai villin kortin Wimbledoniin, mutta hävisi ensimmäisellä kierroksella 12:nneksi sijoitetulle Nikolai Davydenkolle lukemin 2–6, 3–6, 3–6.

Syyskuussa Evans valittiin edustamaan maataan Davis Cupissa, kun Iso-Britannia pelasi Puolaa vastaan säilymisestä Eurooppa-Afrikan I ryhmässä. Hän hävisi ensimmäisen kaksinpelinsä Jerzy Janowiczia vastaan sekä toisen ja ratkaisevan kaksinpelin Michał Przysiężnyä vastaan.

### 2010
Tammikuussa Evans pelasi Aucklandin ATP-turnauksen pääsarjassa, häviten ensimmäisellä kierroksella Michael Lammerille. Myöhemmin kauden aikana hän pelasi ATP-turnausten karsinnoissa, ITF-turnauksissa sekä haastajaturnauksissa.

### 2011
Kesäkuussa Evans hävisi Eastbournen ATP-turnauksen ensimmäisellä kierroksella Grigor Dimitroville. Wimbledonissa Evans hävisi ensimmäisellä kierroksella maailmanlistan sijalla 18 olleelle Florian Mayerille luvuin 6–7(5), 6–7(1), 6–3, 4–6.

### 2012
Evans hävisi Zagrebin ATP-turnauksen ensimmäisellä kierroksella Guillermo García-Lópezille.

### 2017
Vuonna 2017 Evans jäi kiinni kokaiinin käyttämisestä. Häneltä huhtikuussa otettu testi oli positiivinen.

## Lähteet
* Daniel Evansin ATP-profiili
* Daniel Evansin ITF-profiili 
### Viitteet
Daniel Evans

**Daniel Evans** voi tarkoittaa seuraavia henkilöitä:
* Daniel J. Evans, yhdysvaltalainen poliitikko
* Daniel Evans, showpainija
* Daniel Evans, brittiläinen tennispelaaja
Noormarkun Nopsa

**Noormarkun Nopsa** on noormarkkulainen urheiluseura. Seuran toiminnan painopistealueita ovat yleisurheilu, hiihto ja kuntoliikunta. Seuraa ovat edustaneet yleisurheilijoista Turo Meriläinen, Olavi Salonen, Outi Sillanpää, Paula Tarvainen ja Matti Välimäki sekä hiihtäjistä Toini Pöysti ja Kati Venäläinen. Seura on myös Nuori Suomi -sinettiseura.

## Lähteet
Jääkiekon Elitserien-kausi 2009–2010

**Jääkiekon Elitserienin kausi 2009–2010** oli Ruotsin jääkiekon Elitserienin 35. kausi. Kausi alkoi 21. syyskuuta 2009, ja runkosarjan viimeiset ottelut pelattiin 13. maaliskuuta 2010. Sarja oli tauolla 9.–26. helmikuuta Vancouverin talviolympialaisten vuoksi.

28. joulukuuta Frölundan ja Färjestadin välinen ottelu pelattiin ulkoilmassa Ullevin stadionilla. Frölunda voitti 31&thinsp;144 katsojan edessä pelatun ottelun maalein 4–1.

HV71 voitti loppuottelusarjassa ennen Djurgårdens IF:n voitoin 4–2. Teemu Laine ratkaisi mestaruuden jatkoajalla. Muita suomalaisia mestareita olivat Jukka Voutilainen, Janne Niinimaa ja Pasi Puistola.

## Joukkueet

## Runkosarja
Runkosarjassa kukin joukkue pelasi yhteensä 55 ottelua. Runkosarjan jälkeen kahdeksan parhaiten sijoittunutta joukkuetta pääsivät pudotuspeleihin. Kaksi viimeistä puolestaan joutuivat karsimaan sarjapaikastaan Kvalserieniin, johon osallistui lisäksi toiseksi korkeimman sarjatason eli HockeyAllsvenskanin neljä parasta joukkuetta. Kvalserienin kaksi parasta selviytyivät seuraavaksi kaudeksi Elitserieniin.

### Sarjataulukko
Voitosta varsinaisella peliajalla saa kolme pistettä, jatkoaikavoitosta kaksi pistettä ja tasapelistä ja jatkoaikahäviöstä yhden pisteen. Varsinaisella peliajalla hävinnyt joukkue ei saa sarjapisteitä.

### Pistepörssi

## Pudotuspelit
Pudotuspelit pelattiin paras seitsemästä järjestelmällä.

## Lähteet
Rodney King

**Rodney Glen King** (2. huhtikuuta 1965 Sacramento, Kalifornia – 17. kesäkuuta 2012) oli yhdysvaltalainen, afroamerikkalainen henkilö. Hän tuli tunnetuksi, kun neljä LAPD:n konstaapelia pahoinpiteli hänet pidätyksen yhteydessä 3. maaliskuuta 1991. Pahoinpitelyn kuvanneen George Hollidayn luovuttaman videonauhan ansiosta poliisit saatiin haastettua oikeuteen pahoinpitelystä sekä liiallisesta voimankäytöstä. Valamiehistö, joka koostui yli kymmenestä valkoihoisesta, kuitenkin totesi poliisit syyttömiksi pahoinpitelyyn. Tämän seurauksena alkoi sarja mellakoita, jotka tunnetaan nimellä Los Angelesin mellakat 1992. Näissä yhteenotoissa kuoli 53 ihmistä ja tuhansia loukkaantui.

Los Angelesin kaupunki joutui maksamaan Kingille korvauksia pahoinpitelystä 3,8 miljoonaa dollaria.
__notoc__
## Varhainen elämä
Rodney King syntyi Kalifornian pääkaupungissa Sacramentossa, mutta kasvoi Pasadenassa. Rodneyllä oli neljä sisarusta.

## Pidätyshistoria

* 27. kesäkuuta 1987: vaimon pahoinpitely; määrättiin parisuhdeneuvontaan, mihin ei mennyt.
* 3. marraskuuta 1989: aseellinen ryöstö; 2 vuotta vankeutta, armahdettiin joulukuun 27. 1990 ehdonalaiseen.
* 3. maaliskuuta 1991: ylinopeus, liikennepako, viranomaisen väkivaltainen vastustaminen; syytteistä luovuttiin vaikka oli ehdonalaisessa tapahtuman ajankohtana.
* 11. toukokuuta 1991; viallisella ajoneuvolla ajaminen (tuulilasissa liikaa säröjä), ajokortitta ajaminen, ajo ilman liikennevakuutusta; ei syytteitä.
* 28. toukokuuta 1991: maksullisen seksin ostaminen, yritys ajaa viranomaisen yli; ei syytteitä.
* 26. kesäkuuta 1992: perheväkivalta; King pidätettiin mutta vaimo luopui syytteistä.
* 16. heinäkuuta 1992: juopuneena ajaminen; ei syytteitä.
* 21. elokuuta 1993: ajoi seinään 0,19 promillen humalassa; syytettiin ehdonalaisen sääntöjen rikkomisesta, 60 päivää alkoholistien hoitolaitoksessa ja 20 päivää yhdyskuntapalvelua.
* 21. toukokuuta 1995: rattijuopumus; vapautettiin tuomioistuimessa.
* 14. heinäkuuta 1995: hyökkäys kuolettavalla aseella (autollaan), varomaton ajo, perheväkivalta ja liikennepako; sai tuomion (90 päivää vankeutta) vain liikennepaosta.
* 3. maaliskuuta 1999: pahoinpitely × 2, omaisuuden tuhoaminen.
* 29. syyskuuta 2001: huumausaineen hallussapito (PCP).
* 27. elokuuta 2003: ylinopeus, punaista päin ajaminen ja rattijuopumus, ajoi autollaan seinään murtaen lonkkansa; tunnusti syyllisyytensä.
* (29. marraskuuta 2007: joutui itse rikoksen uhriksi, kun häntä kohti ammuttiin haulikolla. Epäiltyjä ei löydetty.)
* 4. maaliskuuta 2011: ajokortitta ajaminen.
* 12. heinäkuuta 2011: rattijuopumus.

## Kuolema
King löydettiin kuolleena uima-altaastaan 17. kesäkuuta 2012. Poliisin mukaan kuolemaan ei liity rikosta.

## Lähteet

## Aiheesta muualla
*
Langedijk

**Langedijk** on kaupunki ja kunta Alankomaissa, Pohjois-Hollannin maakunnassa, Länsi-Frieslandin alueella. Sen asukasluku vuoden 2009 toukokuun lopussa oli 26&nbsp;999. Langedijk sai kaupunginoikeudet vuonna 1415.

## Lähteet

## Aiheesta muualla

* Kunnan omat sivut
Tajumulco

**Tajumulco** on kerrostulivuori San Marcosin departementissa Guatemalan länsiosassa. Se on Guatemalan ja Keski-Amerikan korkein vuori ja sen korkeus on 4&nbsp;223 metriä.
VTB United-liiga

**VTB United-liiga** on vuonna 2008 perustettu kansainvälinen koripallosarja. Uuden sarjan tarkoituksena oli lähentää Itä-Euroopan koripalloseuroja. Sarjan pääsponsorina toimii venäläispankki VTB.

## Historia
Ensimmäisen kerran sarjaa pelattiin joulukuussa 2008, jolloin järjestettiin oma Promo-Cup Moskovassa. Kaudella 2009–2010 sarjassa oli mukana kahdeksan joukkuetta ja tulevaisuudessa joukkueiden määrää haluttiin lisätä niin, että mukana olisi kuusitoista joukkuetta. Kiinnostuksensa osoittivat muun muassa seurat Israelista, Puolasta ja Belgiasta. Kaudeksi 2010–2011 sarja laajeni kahdentoista joukkueen suuruiseksi. Kaudesta 2013–2014 lähtien VTB-liiga on toiminut Venäjän koripallon korkeimpana sarjatasona, kun PBL-liiga lakkautettiin.

## Sarjasysteemi
Sarjan joukkueet jaetaan kahteen joukkuemäärältään yhtä suureen lohkoon, jossa joukkueet pelaavat kerran jokaista joukkuetta vastaan. Lohkojen kuusi parasta pääsevät puolivälieriin, jotka pelataan paras kolmesta -periaatteella. Välierät ja loppuottelu pelataan paras viidestä -periaatteella. 

## Joukkueet kaudella 2025–2026

## Mestaruudet

## Katso myös
*Baltian liiga

## Lähteet

## Aiheesta muualla
*Virallinen kotisivu
Xavier Cugat

**Xavier Cugat** (oik. **Francisco de Asis Javier Cugat Mingall de Bru y Deulofeo**, 1. tammikuuta 1900 Girona, Espanja &ndash; 27. lokakuuta 1990 Barcelona, Espanja) oli espanjalaissyntyinen yhdysvaltalainen orkesterinjohtaja. Hänen perheensä muutti Kuubaan Cugat'n ollessa vasta muutaman vuoden ikäinen. Jo 12-vuotiaana hän oli havannalaisen Teatro Nacionalin ensiviulisti. Yhdysvaltoihin Cugat muutti ensimmäisen maailmansodan lopulla. Klassisesta musiikista populaarimusiikkiin Cugat siirtyi 1920-luvulla. Yhdessä perustamansa *Gigolos*-yhtyeen kanssa hän esiintyi muun muassa elokuvassa *Mexicana* vuonna 1929. 1930-luvun alkupuolella hän teki hittikappaleen "El Manicero", joka aloitti Yhdysvalloissa rumbavillityksen. Tunnettuihin Cugat'n yhtyeen kanssa esiintyneisiin artisteihin kuuluvat muun muassa Dinah Shore ja Desi Arnaz. Oma lyhytikäinen televisiosarjansa hänellä oli vuonna 1957.

Cugat oli viisi kertaa naimisissa. Hän muutti 1978 Barcelonaan, jossa hän kuoli vuonna 1990. Cugat on saanut kaksi tähteä Hollywood Walk of Famelle.

## Diskografia
* One, Two, Three, Kick - Congas (Victor, 1941)
* Cugat's Rhumba (1945)
* Tropical Bouquets (1949)
* Relaxing with Cugat (Columbia, 1952)
* Dancetime with Cugat (RCA Victor, 1953)
* Cugat's Favorite Rhumbas (Columbia, 1954)
* Mambo at the Waldorf (Columbia, 1955)
* Mambo! (Music for Latin Lovers) (Mercury, 1957)
* The King Plays Some Aces (RCA Victor, 1958)
* Cugat in Spain (RCA Victor, 1959)
* Chile Con Cuge (RCA, 1959)
* The Latin Rhythms of Xavier Cugat (Harmony 1960)
* Cugat in France, Spain, and Italy (RCA, 1960)
* Viva Cugat! (Mercury, 1961)
* Cugat Plays Continental Hits (Mercury, 1962)
* Most Popular Movie Hits As Styled By Cugat (Mercury, 1962)
* Cugat's Golden Goodies (Mercury, 1963)
* Plays the Music of Ernesto Lecuona (Mercury, 1964)
* Midnight Roses (Decca 1968)
* Cugi's Cocktails (Mercury, 1963)
* Cugat Caricatures (Mercury, 1964)
* The Cugat Touch (Springboard, 1976)

## Lähteet

## Aiheesta muualla
* Muistokirjoitus New York Timesissa 
* 
*
Mahalan seisake

**Mahalan seisake** () oli Nousiaisissa, Uudenkaupungin radan varressa sijainnut lakkautettu seisake, joka sijaitsi Nutturlantien ja Mietoistentien sekä radan risteyksessä. Nimestään huolimatta seisake sijaitsee Nummen kylän mailla. Seisake perustettiin vuonna 1931 ja se lakkautettiin toukokuussa 1990.

## Lähteet
Vainoisten seisake

**Vainoisten seisake** oli Uudenkaupungin radan varressa sijainnut lakkautettu seisake. Se perustettiin Nousiaisten Vainoisten kylään vuonna 1931. Seisake lakkautettiin jo vajaan neljäntoista vuoden kuluttua, helmikuussa 1945. Seisake sijaitsi Mietoistentieltä erkanevan Vainoistentien ja radan risteyksessä.

## Lähteet
Medemblik

**Medemblik** on kunta ja kaupunki Alankomaissa, Pohjois-Hollannin maakunnassa, Länsi-Frieslandin alueella. Se yhdistyi vuoden 2007 alussa Noorden-Koggenlandin ja Wognumin kanssa. Sen pinta-ala on 179&nbsp;km² ja asukasluku oli syyskuun 2009 lopussa 27 213. Medemblik sai kaupunkioikeudet vuonna 1289.

## Lähteet

## Aiheesta muualla

* Kunnan omat sivut
Rahkmalan seisake

**Rahkmalan seisake** () oli Uudenkaupungin radan varressa sijainnut lakkautettu seisake. Se perustettiin Vehmaalle vuonna 1933. Seisake lakkautettiin toukokuussa 1990.

## Lähteet

## Aiheesta muualla
* Kuvia Rahkmalan seisakkeesta Vaunut.org -sivustolla
Browning M2

**M2** (*Browning Machine Gun Caliber .50, Heavy Barrel, M2*) on yhdysvaltalaisen John Moses Browningin suunnittelema .50 BMG (12,7 × 99 mm NATO) -kaliiperinen, vyösyöttöinen, ilmajäähdytteinen, rekyylitoiminen raskas konekivääri.

Browning kehitti aiemman Browning M1919 -konekiväärinsä pohjalta uuden, alkujaan lentokoneaseeksi tarkoitetun raskaan konekiväärin, joka otettiin valmistukseen vuonna 1921. Maajoukkojen aseeksi valmistetulle Model 1921 -konekiväärille annettiin rakenneparannusten jälkeen vuonna 1932 uudeksi nimikkeeksi M2.
 
M2 on ollut palveluskäytössä toisen maailmansodan lisäksi myös mm. Korean, Vietnamin ja Persianlahden sodassa ja edelleen monessa tämän päivän konfliktissa. Se on tällä hetkellä palveluskäytössä yli 20 maan puolustusvoimissa.  

## Lähteet

## Aiheesta muualla
Kirkkomäen seisake

**Kirkkomäen seisake** () oli Uudenkaupungin radan varressa sijainnut lakkautettu seisake. Thure Hellströmin suunnittelema seisake perustettiin Vehmaalle radan ja Kirkkomäentien risteykseen vuonna 1924. Seisake sijaitsi hyvin syrjäisellä paikalla, joten se muutettiin laiturivaihteesta seisakevaihteeksi ensin väliaikaisesti, muutaman kuukauden ajaksi vuonna 1949 ja lopulta pysyvästi 1.10.1953. Kun tavaraliikenne Kirkkomäellä loppui vuonna 1956, liikennepaikka muutettiin seisakkeeksi. Henkilöliikenne seisakkeelle lakkautettiin puolestaan vuonna 1990. 

Itse seisakerakennus purettiin lakkauttamisen jälkeen. Liikennepaikalla on kuitenkin vielä jäljellä asuinrakennus, sauna ja ulkorakennus. Ne siirtyivät Senaatti-kiinteistöjen myyntilistalle vuonna 2007 ja yksityisomistukseen vuonna 2008.

## Lähteet
Kansanvalistus- ja propagandaministeriö

**Kansanvalistus- ja propagandaministeriö** () oli Kansallissosialistisen Saksan ministeriö, joka perustettiin 13. maaliskuuta 1933. Sen tehtäviin kuului muun muassa lehdistön valvominen. Ministeriön johdossa toimi Joseph Goebbels.

Ministeriön musiikkiosaston Reichsmusikprüfstellen pääintendentti oli vuodesta 1937 Heinz Drewes (1903–1980), joka oli vaikutusvaltaimpia Saksan silloisessa musiikkielämässä. Drewesin ja Reichsmusikkammeria säveltäjä Richard Straussin vuonna 1935 tapahtuneen erottamisen jälkeen johtaneen Peter Raaben välillä oli jatkuva kamppailu siitä, kumpi valtakunnan musiikkielämää johti. 

## Lähteet
Macchi MC.200

**Macchi 200 Saetta** () on Aeronautica Macchin valmistama ja Mario Castoldin suunnittelema italialainen hävittäjälentokone. Ensilentonsa 24. joulukuuta 1937 lentänyt kone otettiin palveluskäyttöön lokakuussa 1939. Se oli yksi Italian ilmavoimien suosituimmista hävittäjistä toisessa maailmansodassa. Koneita valmistettiin kaikkiaan 1&nbsp;150 kappaletta. Useat taistelukoneet varustettiin lähinnä lämpimistä toimintaolosuhteista johtuen osittaisella avo-ohjaamolla lentäjien toivomuksesta. Konetyypistä kehitettiin tehokkaampi versio MC.201, jossa oli tuhannen hevosvoiman (746&nbsp;kW) tähtimoottori. Se ei kuitenkaan tullut tuotantoon. Toisen maailmansodan lentokoneista kirjoittaneen Richard Humblen mukaan konetyyppi kärsi heikentyneestä suorituskyvystä yläkorkeuksissa sekä heikosta aseistuksesta.

## Tekniset tiedot

## Lähteet
* 
* 
*Mondey, David: *Axis Aircraft of World War II, The warplanes of Germany, Italy and Japan during World War II*, 2002 (ensipainos 1984, London, England, englanniksi) .

### Viitteet

## Aiheesta muualla
Pohjamäen seisake

**Pohjamäen seisake** () oli Uudenkaupungin radan varressa sijainnut lakkautettu seisake, joka perustettiin vuonna 1931. Se sijaitsi Nousiaisten Kaiselan kylässä, radan ja nykyisen Aatoilantien risteyksessä. Seisake lakkautettiin toukokuussa 1980.

## Lähteet
Kaunosiepot

**Kaunosiepot** (*Petroica*) on pensassieppojen heimoon kuuluva varpuslintusuku. Kaunosieppojen sukuun kuuluu BirdLifen mukaan 12 lajia.

## Kaunosieppoihin kuuluvia lajeja
* Chathaminsieppo eli chathamsaarensieppo (*Petroica traversi*)
* Isoruususieppo (*Petroica rodinogaster*)
* Liekkisieppo (*Petroica phoenicea*)
* Mustakurkkusieppo (*Petroica boodang*)
* Papuanvuorisieppo (*Petroica bivittata*)
* Peukaloissieppo (*Petroica macrocephala*)
* Pikkuruususieppo (*Petroica rosea*)
* Pohjoissaarensieppo (*Petroica longipes*)
* Punaotsasieppo (*Petroica goodenovii*)
* Punarintasieppo (*Petroica multicolor*)
* Sydänsieppo (*Petroica archboldi*)
* Uudenseelanninsieppo (*Petroica australis*)

## Lähteet

## Aiheesta muualla
*ITIS: Petroica
Hardcore ’83

__NOTOC__
**Hardcore ’83** on Propaganda Recordsin vuonna 1983 julkaisema punk-kokoelma. Saksalainen Höhnie Records otti kokoelmasta uusintapainoksen vuonna 2005. Joissain kopioissa on Destrucktionsin raidan nimeksi painettu erheellisesti *Kenellä on valta*, vaikka kappale kokoelmalla on nimeltään *Hinta*.

## Kappaleet

### A-puoli
#Kansan Uutiset – 
#Kansan Uutiset – 
#Kansan Uutiset – 
#Riistetyt – 
#Riistetyt – 
#Riistetyt – 
#Riistetyt – 
#Jakke & Lateri – 
#Äpärät – 
#Äpärät – 
#Rattus – 
#Rattus – 
#Rattus – 
#Tampere SS – 
#Tampere SS – 
#Protesti – 
#Protesti – 
#Alamaailma – 
#Kuolema – 

### B-puoli
#Bastards – 
#Bastards – 
#Bastards – 
#Bastards – 
#H.I.C. Systeemi – 
#H.I.C. Systeemi – 
#Fucking Finland – 
#Destrucktions – 
#Marionetti – 
#Marionetti – 
#Maanlainen Pelastusarmeija – 
#Sekunda – 
#Takuu – 
#Varaus – 
#Varaus – 

## Aiheesta muualla
* Hardcore'83 discogs.com -sivustolla
Colin Archer

**Colin Archer** (22. heinäkuuta 1832 – 3. kesäkuuta 1921) oli norjalainen laivanrakentaja ja laivanrakennusarkkitehti. Archer suunnitteli muun muassa Fridtjof Nansenin laivan *[[Fram (laiva)|Fram]]* ("eteenpäin") vuonna 1892.

Colin Archer oli syntyisin Larvikista. Hänen vanhempansa olivat skotlantilaisia, jotka olivat muuttaneet Norjaan vuonna 1825. Colin Archer asui ja työskenteli maatilalla Australiassa vuoteen 1861. Palattuaan Norjaan hän perusti telakkayrityksen, jossa suunniteltiin ja valmistettiin veneitä ja laivoja. Archerin suunnittelussa aluksen kelluvuus ja merikelpoisuus tulivat tärkeimmiksi asioiksi alusten suunnittelussa. Aluksi hän keskittyikin pelastusalusten ja luotsiveneiden rakentamiseen. Archerin suunnittelema pelastusalus (pituus 14 metriä, leveys 4 metriä, uppouma 36 tonnia) oli tarkoitettu Norjan olosuhteisiin. Vuonna 1867 hän alkoi valmistaa myös jahteja.

Colin Archerin suunnittelemia aluksia on vieläkin käytössä, esimerkiksi pelastusalus *Colin Archer RS 1* ja *Fridtjof Wiesen RS40*. Suomen merimuseon kokoelmissa on vuonna 1898 rakennettu luotsikutteri *[[Luotsikutteri Pitkäpaasi|Pitkäpaasi]]*, jota käytettiin luotsaukseen vuosina 1898–1929 Viipurin luotsipiirissä. Colin Archerin purjeveneitä on myöhemmin uudistettu nykypäivän vaatimuksia varten.

Tunnettuja Colin Archerin suunnittelemia purjeveneitä ovat esimerkiksi hänen itsensä rakentama *Asgard* (1904), William Atkinin vuonna 1928 rakentama 47-jalkainen luotsivene *Regis Voyager* ja siitä pienennetty 32-jalkainen *Eric*. Viimeksi mainitun tyyppisiä aluksia ovat muun muassa maailmanympäryspurjehduksissa tunnetuksi tulleet Vito Dumasin *Lehg II* ja Robin Knox-Johnstonin *Suhaili* sekä William Crealockin vuonna 1970 rakentama lasikuituvene *Westsail 32*. Colin Archer -tyypin jäljitelmiä on rakennettu runsaasti ja malli on suosiossa edelleen. Colin Archer RS1-malli voitti The Cutty Sark Tall Ships’ Races -purjekilpailun vuonna 1983.

Colin Archer Memorial Race -purjehduskilpailu järjestetään joka toinen vuosi. Kilpailun lähtöpaikkana Lauwersooj Alankomaissa ja maali on Larvikissa Norjassa.

## Lähteet

## Aiheesta muualla
* Fram-museon sivut 
* Naval Architect Colin Archer